**Sergejs Prokudins-Gorskis** (krievu: *Сергей Михайлович Прокудин-Горский*; dzimis 1863. gada 30. augustā Fuņikova Gorā, miris 1944. gada 27. septembrī Parīzē) veltīja savu karjeru fotogrāfijas attīstībai. Dzimis tagadējā Vladimiras apgabalā, Krievijā, ieguvis ķīmiķa izglītību. Viņš studēja kopā ar pazīstamiem zinātniekiem Sanktpēterburgā, Berlīnē un Parīzē un izstrādāja pirmos paņēmienus krāsu fotogrāfijai.

Paņēmieni
---------

Nilovas klosteris uz Stolobenskas salas Seligera ezerā pie Ostaškovas, ap 1910. gadu
Par viņa pētījumiem izsniedza patentus par krāsainu foto un kinolenšu izgatavošanu. Ap 1905. gadu Prokudins-Gorskis izstrādāja plānu, kurā, izmantojot krāsu fotogrāfijas sasniegumus, bija predzēts sistemātiski dokumentēt Krievijas Impēriju. Ambiciozā projekta mērķis bija apmācīt Krievijas skolēnus par plašo un dažādo impērijas kultūru, vēsturi un modernizāciju.

Viņa paņēmiens bija kameras izmantošana, kura uzņēma trīs melnbaltas bildes pēc kārtas, izmantojot dažādu krāsu filtrus. Projicējot visas trīs bildes ar pareizas krāsas gaismu, bija iespējams attēlot sākotnējās krāsas. Katra kustība, veidojot attēlus, parādījās kā "spoku attēli", jo fotogrāfijas tika uzņemtas nedaudz atšķirīgos laikos.

Viņš arī veiksmīgi eksperimentēja ar krāsu izdruku izgatavošanu no veiktajiem fotouzņēmumiem, bet process bija sarežģīts un lēns. Tikai ar digitālo attēlu apstrādi radās iespēja kvalitatīvi apvienot vairākus attēlus vienā.

Fotogrāfijas
------------

Nodrošinājies ar cara Nikolaja II sagādātu speciāli ar fotolaboratoriju aprīkotu vilciena vagonu, līdz ar divām atļaujām, kas deva pieeju aizliegtām zonām un ļāva apiet impērijas birokrātiju, Prokudins-Gorskis no 1909. līdz 1915. gadam dokumentēja Krievijas Impēriju. Viņš par savu darbību vadīja ilustrētas lekcijas.

Viņa fotogrāfijas sniedz ieskatu par zudušo pasauli - Krievijas Impēriju Pirmā pasaules kara priekšvakarā un tuvojošos Krievijas revolūciju. Viņš fotografēja viduslaiku baznīcas un klosterus Krievijā, dzelzceļus un rūpnīcas, ikdienas dzīvi un Krievijas iedzīvotājus.

Izgriezums no *Alleia Hamerops* parāda sarkano, zaļo un zilo krāsas kanālu un apvienoto attēlu
Prokudins-Gorskis 1918. gadā pameta Krieviju un devās vispirms uz Norvēģiju un Angliju, pirms apmetās Parīzē, kur viņš mira 1944. gadā. Tajā laikā cars ar ģimeni bija sodīti ar nāvi Krievijas revolūcijas laikā un izveidota Padomju Savienība. Viņa unikālās bildes stikla plašu formātā 1948. gadā no viņa sievas iegādājās ASV Kongresa bibliotēka.

2001. gadā Kongresa bibliotēka izveidoja izstādi *Impērija, kas bija Krievija (The Empire that was Russia)*. Šai izstādei tika ieskanētas stikla plates un izveidoti krāsaini attēli, izmantojot digihromatogrāfijas metodi, ko izveidoja Valters Frankhauzers.

2004. gadā bibliotēka noslēdza līgumu ar Blaise Agüera y Arcas, lai izveidotu automatizētu krāsu apvienojumu no visiem 1902 augstās izšķirtspējas negatīviem, ko ieguva no stikla plašu negatīviem. Pilns procesa apraksts un citu lapu saraksts, kas ir veidojušas digitālās kompozītu bildes, ir pieejams kolekcijas profilā Kongresa bibliotēkā.

Galerija
--------

* Daugavpils (Jaunbūve) 1912. gadāDaugavpils (Jaunbūve) 1912. gadā
* Alim-hans (1880—1944), Buhāras emīrsAlim-hans (1880—1944), Buhāras emīrs
* Krāsu fotogrāfija starp 1905. un 1915. gaduKrāsu fotogrāfija starp 1905. un 1915. gadu
* Skats uz Smoļensku no Katedrāles kalna, 1912. gadsSkats uz Smoļensku no Katedrāles kalna, 1912. gads
* Austroungārijas kara cietumnieki Krievijā, 1915. gadsAustroungārijas kara cietumnieki Krievijā, 1915. gads
* 18. gadsimta vidus Tjumeņas Trīsvienības klosteris ap 1912. gadu18. gadsimta vidus Tjumeņas Trīsvienības klosteris ap 1912. gadu
* Magoņu lauksMagoņu lauks
* Lugāno, ŠveicēLugāno, Šveicē
* Dagestānas iedzīvotājsDagestānas iedzīvotājs
* Krievijas tvaika lokomotīve, modelis AA-76Krievijas tvaika lokomotīve, modelis AA-76
* Baļķu plosti Pētera I kanālā Lādogas ezerāBaļķu plosti Pētera I kanālā Lādogas ezerā
* Baškīru pārmijnieks pie Transsibīrijas dzelzceļaBaškīru pārmijnieks pie Transsibīrijas dzelzceļa
* Kush-Beggi, BuhāraKush-Beggi, Buhāra

Skatīt arī
----------

* Alberts Kāns, fotogrāfijas patrons, kurš sponsorēja fotogrāfus pasaules apceļošanā un krāsu foto veidošanā dažādās pasaules vietās no 1909. līdz 1931. gadam.

Atsauces
--------

1. 1 2  Photographer to the Tsar: Sergei Mikhailovich Prokudin-Gorskii Library of Congress. (angliski) Atjaunota 2007. gada 16. decembrī
2. ↑   (angliski) Atjaunota 2007. gada 16. decembrī
3. ↑  Reconstructing Prokudin-Gorskii's Color Photography in Software Blaise Agüera y Arcas. Atjaunots 2007. gada 16. decembrī
4. ↑  About the Prokudin-Gorskii Collection Atjaunots 2007. gada 16. decembrī

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Sergejs Prokudins-Gorskis***.
* Krievijas Lielās enciklopēdijas raksts (krieviski)
* 100 fotogrāfijas ar anotācijām
* Kongresa bibliotēkas kolekcija
* Kongresa bibliotēkas izstāde, *The Empire that was Russia* (priekšmetu izlase)
* Meklēšanas lapa visiem Prokudina-Gorska priekšmetiem Kongresa bibliotēkā
* Prokudina-Gorska attēli, izstādīti Kongresa bibliotēkas projektā *Meeting of Frontiers*
* Krievijas datubāze ar Prokudina-Gorsk attēliem, ieskaitot vēl neapstrādātos Arhivēts 2005. gada 14. decembrī, *Wayback Machine* vietnē.
* Privāts Frenka Delaerta projekts par Prokudinu-Gorski
* Cita privāta galerija par Prokudinu-Gorski
* Prokudina-Gorska veidotās bildes par Tolstoju Toronto Universitātes lapā
* Tiešsaistes Prokudina-Gorska izstāde Šehtla un Vosečeka fotogrāfijas muzejā
* Digihromatogrāfija: Prokudina-Gorska fotogrāfiju atjaunošana
* Intervija ar Orlando Figsu, kurš veidoja dokumentālu filmu BBC par Prokudinu-Gorski Arhivēts 2008. gada 6. decembrī, *Wayback Machine* vietnē.
* Margareta Dikovitskaja, "Central Asia in Early Photographs: Russian Colonial Attitudes and Visual Culture"
* Galerija Boston Globe

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* WorldCat
* VIAF: 13445470
* LNB: 000153659
* LCCN: n80080272
* ISNI: 0000 0001 1744 1097
* GND: 131574760
* SUDOC: 172300754
* BNF: cb167269712 (data)
* BIBSYS: 90228311
* ULAN: 500062471
* NLA: 36537228
* NKC: js2009504489
* CiNii: DA19023147

 |

 |